**ข้อตกลงและเงื่อนไขในการขอรับบริการ**

**ห้องปฏิบัติการตรวจวัดวิเคราะห์โดยเทคนิคเชิงนิวเคลียร์**

 **1. รังสีแกมมา**

1.1 ขอบข่ายที่ได้รับการรับรอง ระบบมาตรฐาน ISO/IEC 17025:2017 วิเคราะห์ปริมาณกัมมันตภาพรังสี Cs-134 และCs-137

ในตัวอย่างชนิดผง (เป็นเนื้อเดียวกัน เมื่อบรรจุลงในภาชนะขนาด 1 ลิตร มีน้ำหนัก 700–800 กรัม) และชนิดเหลว (เป็นเนื้อเดียวกัน เมื่อบรรจุลงในภาชนะขนาด 1 ลิตร มีน้ำหนัก 1,000–1,060 กรัม) โดยใช้วิธีทดสอบ In-house Method WI-NSC-01 using Gamma Spectrometry Technique Based on ANSI N42. 14-1999. American National Standard for Calibration and Use of Germanium Spectrometers for the Measurement of Gamma-Ray Emission Rates of Radionuclides, Radioactivity Measurement by Gamma Spectrometry Technique

1.2 การออกเอกสารที่เกี่ยวข้อง เมื่อผลการทดสอบน้อยกว่าขีดจำกัดของการวัด (MDC) หมายถึง ตรวจไม่พบ ห้องปฏิบัติการฯ จะออกเอกสารใบรับรอง (Radioactivity Measurement Certificate ) และเอกสารประกอบอื่นๆ ตามปกติ หากผลการทดสอบมากกว่า MDC ห้องปฏิบัติการฯ ไม่สามารถออกเอกสารใบรับรองและเอกสาร To Whom It May Concern ได้ ออกเอกสารได้เพียงใบรายงานผลการวิเคราะห์ (Radioactivity Analysis Report) และเอกสารระบุข้อความพิเศษได้ตามปกติ

1.3 **การออกเอกสารรายงานผลวิเคราะห์** **(Radioactivity Analysis Report)**

 - กรณีที่ตัวอย่างมีคุณสมบัติเป็นไปตามเงื่อนไข ข้อ 1.1 จะได้รับรายงานผลวิเคราะห์ ตามมาตรฐาน ISO/IEC 17025

 - กรณีที่ตัวอย่างมีคุณสมบัติไม่เป็นไปตามเงื่อนไข ข้อ 1.1 จะได้รับรายงานผลวิเคราะห์ ตามมาตรฐาน ISO 9001

 **2. รังสีบีตารวม**

2.1 วิธีทดสอบปริมาณรังสีบีตารวม : Low Background α-β Gas Flow Proportional Counting

 ตัวอย่าง : ปลาทูน่ากระป๋อง น้ำหนักตัวอย่างประมาณ 700–900 กรัม

2.2 การออกรายงานผลทดสอบ :

 - กรณีบีตารวมและแอลฟารวม ต่ำกว่า 100Bq/kg และ 5Bq/kg ตามลำดับ จะออกเอกสารใบรับรอง (Radioactivity Measurement Certificate) โดยระบุข้อความ “The result shows radioactivity; gross beta is not exceed 100Bq/kg and gross alpha is not exceed 5Bq/kg”

 - กรณีบีตารวมและแอลฟารวม สูงกว่า/เท่ากับ 100Bq/kg และ 5Bq/kg ตามลำดับ จะออกเอกสารรายงานผล (Radioactivity Analysis Report)

 **3. ขั้นตอนการให้บริการ**

3.1 ผู้รับบริการยื่นคำขอรับบริการผ่านระบบ e-service และสามารถส่งตัวอย่างผ่านระบบขนส่ง

3.2 เจ้าหน้าที่รับตัวอย่างตรวจทานคำขอพร้อมตัวอย่าง หากไม่ถูกต้องจะแจ้งให้ทำการแก้ไข หากถูกต้องจะรับเข้าระบบ โดยผู้รับบริการสามารถตรวจสอบวันนัดรับผลวิเคราะห์ และอัตราค่าบริการได้จากระบบ e-service

3.3 ผู้รับบริการจะได้รับผลการวิเคราะห์หลังจากชำระค่าบริการแล้ว

 **หมายเหตุ**

- ห้องปฏิบัติการฯ แจ้งผลการวิเคราะห์ ผ่านระบบ e-service

- ห้องปฏิบัติการฯ มีนโยบาย ไม่ติดต่อกับผู้รับบริการในระหว่างตรวจวิเคราะห์ ยกเว้น กรณีที่จำเป็น

- ห้องปฏิบัติการฯ จะแจ้งสาเหตุให้ทราบทุกครั้ง กรณีที่เกิดปัญหาในการวิเคราะห์

- ห้องปฏิบัติการฯ มีนโยบาย ไม่แจ้งผลวิเคราะห์ช่องทางอื่น เช่น โทรศัพท์ อีเมล

- ห้องปฏิบัติการฯ มีนโยบาย ไม่รายงานผลถึงความสอดคล้องกับเกณฑ์มาตรฐาน หรือข้อกฎหมาย (Specification, Standard, Law)

ข้าพเจ้าได้อ่านและยอมรับข้อตกลงและเงื่อนไขการรับบริการแล้ว

………………………………………..

( )